text: Spennandi uppgerð á seinasta leikdegi: EB/Streymur-NSÍ 3-2
text: #000000
text: Okkara menn spældu ein góðan dyst við Margáir í dag og var størri hepni við okkum í fyrra hálvleiki – tá vit leikliga vóru omaná, kundi dysturin fingið eina heilt aðra gongd. Sundalagsmenn vóru omaná fyrsta hálva tíman av seinna hálvleiki og fingu greiða leiðslu – men kortini kom spenningur í aftur dystin ímóti endanum, tá okkara aftur minkaðu um munin til 3 – 2 sum gjørdist endaliga úrslitið.
text: #000001
text: Uppstillingin var nakað broytt í mun til síðsta dyst. Kristian hevði leikbann og Pætur Høj byrjaði inni, Helgi og Pól Johannes í miðverjuni – Monrad høgri bakkur og Pál spældi vinstri bakkur, meðan Sjúrður spældi á miðvøllinum saman við Magnusi, Jann Martin høgrumegin og Árni vinstrumegin, meðan Klæmint og Debes vóru frammi.
text: #000002
text: Í 4. minutti fær Klæmint upplagdan møguleika, tá Árni hegnisliga spælir hann leysan. Hann dregur ímóti málinum, men er óheppin at bólturin tekur vinstra fót og rullar undan honum inn til málmannin. Løtuna aftaná leggja sundalagsmenn seg á odda og tað var, sum ikki einaferð, samanspæl ímillum Hans Paula og Arnbjørn – sum endaði við at Arnbjørn setti bóltin í netið. Í 13. minutti sendir Hans Pauli fríspark úr 20 metrum framvið. Í 15. min. er gott álopsspæl frá okkara monnum. Sjúrður spælir Árna sum spælir Klæmint mitt fyri, sum leggur aftur til Magnus, sum skjýtur hart omanfyri. Løtuna aftaná er aftur væl gjøgnumspælt álop, men tíverri spyrst onki skot burturúr.
text: #000003
text: Í 18. min. bragdar hjá okkara monnum. Magnus spælir Árna sum dregur inneftir, fintar og leggur spakuliga útaftur til vinstru til Debes, sum skjýtur og umvegis eitt EBS høvd situr bólturin í handaru málsíðu. Støðan 1 – 1 og dysturin aftur opin.
text: #000004
text: Í 20. min. skjýtur Magnus fríspark úr 40 metrum. Bólturin tekur svørin stutt frammanfyri málið, men René er fyrireikaður og tekur. Í 25. min. kemur Levi ígjøgnum okkara høgru síðu og skjýtur í síðunetið. Í 26. min. hava vit fríspark, sum Árni leggur innfyri, men fríspark verður dømt ímóti okkara monnum fyri óreglusemi. Í 27. min. eru sundalagsmenn í álopi sum endar við innleggi, sum Arnbjørn skallar framvið. Í 30. min. sendir Monrad innlegg innfyri, sum René loftar. Í 32. min. spælir Debes Klæmint púra leysan, men tíverri fór skotroyndin framvið málinum. Í 33. min. spælir Árni Klæmint, sum dregur ímóti baklinjuni, men tíverri endaði bólturin aftanfyri. Í 36. min. hava sundalagsmenn fríspark, sum Helgi í øðrum umfari fær blokkerað og ruddað burtur.
text: #000005
text: Næstu løtuna trýstu okkara menn væl. Trýstið endaði fyrst við 2 hornaspørkum og síðani fingu vit fríspark úti í vinstru síðu, sum Árni legði væl innfyri til Pól Johannes, sum skallar í málið – men dømt bleiv fyri rangstøðu og løtuna aftaná eru sundalagsmenn í álopi og alt endar við at Arnbjørn Hansen fær ein returbólt frá Pæturi, sum hann setir trygt í netið og lítla løtu aftaná bríkslaði dómarin fyri hálvleiki.
text: #000006
text: Í fyrsta minutti av seinna hálvleiki hava vit fríspark í høgru síðu, sum verður lagt inn til Pól Johannes handarumegin, men hann gerst akkurát ov stuttur og fær tí ikki stýrt skallaranum. Í 48. minutti leggja sundalagsmenn seg á odda 3 – 1 og hesaferð er tað Pætur D. Jacobsen sum hevur fótin á. Tað var annars Sorin ið dróg ígjøgnum vinstru síðu – legði væl innfyri og við fremru stong var ein áleypari, ein verjuspælari og Pætur. Bólturin tók ein teirra og støkk víðari til Pætur D. Jacobsen sum skoraði trygt.
text: #000007
text: Í 49. min. hevur Arnbjørn skot í yvirliggjaran og uppum. Í 52. min. roynir Magnus seg við skoti, sum René bjargar. Í 55. min. hevur Hans Pauli roynd sum Pætur tekur. Í 16. min. hava vit horna í høgru síðu, sum Helgi skallar beint omanfyri. Í 63. min. hevur Arnbjørn skotroynd, sum Pætur bjargar. Í 64. minutti endar gott álop ímillum Monrad, Jann Martin, Magnus við at Jens kemur í góða støðu, men hann blívur taklaður. Í 74. min. skjýtur Árni fríspark, sum René boksar burtur.
text: #000008
text: Í 81. minutti kemur spenningur aftur í dystin, tá Jens skorar, aftaná gott samanspæl við Andrias stutt inni í brotsteiginum, sum endar við at Jens langar til og umvegis ein verjuleikara sat bólturin trygt í netinum. Í 85. min. hevur Leif Niclasen skallara á stongina og út og í 87. spælir Andrias Klæmint í góða støðu. René bjargar skotinum til horna og stutt aftaná roynir Árni seg við skoti. Í 90. min. spælir Andrias aftur Klæmint, staddur stutt til høgru inni í brotsteiginum, temur hann við bringuni, snarar runt og skeyt í síðunetið. Løtuna aftaná bríkslaði Lars Müller fyri, at seinasti dysturin í ár var at enda komin. Samamumtikið ein góðtikin innsatsur frá okkara monnum í dag.
text: #000009
text: Flestu munnu hava sæð hetta árið – nú útskiftingin bleiv so stór – eitt sindur sum eitt royndarár, har serliga ungu mennirnir skuldu prógva, at teir hava tað sum skal til, fyri at klára seg í bestu deildini. Nú vita vit ikki, hvussu endaligi hópurin kemur at síggja út í komandi ári – men kunnu gleðast um at stórur partur av yngru monnunum hava skrivað undir nýggjan sáttmála.
text: #000010
text: Helgi, sum hevur havt eitt gott kappingarár hevur boðað frá, at hann gevst á hægsta støði og hvussu verður við Sjúrður, sum eisini hevur havt eitt gott ár, er ógreitt í løtuni. Pól Johannes hevur ikki dult fyri, at hann ynskir at sleppa útum landoddarnar at royna seg aftur, um áhugavert høvi býðst. Hann hevur annars við síni styrki – ikki minst í loftrúminum – givið liðnum nógv meira tyngd bæði í álops- og verjupartinum og er blivin ein lyklaleikari í deyðbóltsstøðum.
text: #000011
text: Sum tað ljóðaði leygarkvøldið, so er venjaraspurningurin ikki avgreiddur enn, men Kári, Tummas og toymið kring liðið eiga rós uppiborið fyri gott arbeiði. Heiðrarnar sum ávíkavist ársins stjørnuskot og ársins leikari fingu ikki óvæntað Kristian Joensen og Árni Frederiksberg.
text: #000012
text: Nú er so bert eftir at ynskja sundalagsmonnum til lukku við meistaraskapinum og annars at takka okkara monnum fyri eitt gott kappingarár í ár.
text: #000013
text: Vit møta KÍ sunnudagin kl 15.00
text: #000015
text: Sunnudagin kl 15.00 skal NSÍ møta KÍ í Klaksvík! Gongdin hevur ikki verið tann besta fyrsta triðingin av kappingini, tískil er tað umráðandi at gongdin hendan triðingin gerst betri, og fleiri stig koma á til Runavíkar. Seinast liðini møttust var 2 umfar í Runavík, og tá vann KÍ dystin 1-0. Nú er tað so okkara...
text: #000016
text: B68-kempan og borgarstjórin í Nes kommunu væntar útisigur Undan dystunum spyrja vit eitt viðhaldsfólk hjá mótstøðuliðinum nakrar spurningar Navn Símin Johannesen Tín yndisleikari hjá B68? Keita Størsta løtan við B68? Tá vit vunnu meistaraskapið í 1984 og 1985. Mikukvøldið møta tit NSÍ. Lýs mótstøðuliðið stutt. NSÍ hevur seinastu árini verið eitt stabilt lið, sum eisini...
text: #000018
text: Les Meira Úr skotgrøvini: Símin JohannesenContinue
text: #000019
text: Andri Benjaminsen longt sáttmálan við NSÌ
text: #000020
text: Enn ein ungur evnaríkur leikari hevur í dag longt sáttmálan við NSÌ. Andri hevur í kvøld skriva undir nýggjan 2 ára sáttmála við NSÌ. Andri hevur í ár verið partur av Effo hópinum hjá NSÌ, og hevur hann fleiri ferðir víst sinar góðar eginleikar á vøllinum. Vit fegnast um at Andri ynskjur at halda framm...
text: #000021
text: Ársveitslan verður leygarkvøldið 26 oktobur
text: #000023
text: Ársveitslan hjá NSÍ verður leygardagin 26 oktober kl 19.00 í Skótahúsinum við Løkin. Á skránni er m.a.: Borðhald við góðum mati Skemt og felagssangur Flemming og Vinmenn spæla til dans Troyggjurnar hjá Effoleikaranum verða seldar á uppboðssølu Atgongumerki kunna keypast í Bókabúðini og kostnaður er 250 kr. So verið hjartaliga vælkomin til ársins ítróttarveitslu og...
text: #000024
text: Per Langgaard hevur í kvøld skrivað undir nýggjan 2 ára sáttmála við NSÍ. Per hevur í ár leikt í miðverjuni hjá NSÍ, og hevur verið ein av stuðulsleikaranum, og vit fegnast um, at hann nú hevur skrivað undir nýggjan 2 ára sáttmála. Per er 26 ára gamal og hevur leikt 92 dystir í bestu deildini,...
text: #000027
text: 2017: Jens tekur eitt tørn afturat
text: #000029
text: 27-ára gamli Jens Joensen hevur skrivað undir enn eina avtalu við barndómsfelagið NSÍ. Jens hevur eftirhondini vunnið sær ógvuliga nógvar og góðar royndir í bestu deildini. Hann hevur spælt 168 dystir, og hóast hann er verjuleikari, so hevur hann eisini skorað 10 mál. Jens er ein hart arbeiðandi stýrimaður á unga NSÍ-liðnum, og er hansara...
text: #000030